CELEX: 32009D0884
Language: sl
Date: 2009-11-30 00:00:00
Title: 2009/884/ES: Odločba Komisije z dne 30. novembra 2009 o spremembi Odločbe 2007/116/ES glede uvedbe dodatnih rezerviranih številk, ki se začnejo z 116 (notificirano pod dokumentarno številko C(2009) 9425) (Besedilo velja za EGP)

3.12.2009   
            
            
               SL
            
            
               Uradni list Evropske unije
            
            
               L 317/46
            
         
      ODLOČBA KOMISIJE
   
   z dne 30. novembra 2009
   o spremembi Odločbe 2007/116/ES glede uvedbe dodatnih rezerviranih številk, ki se začnejo z „116“
   (notificirano pod dokumentarno številko C(2009) 9425)
   (Besedilo velja za EGP)
   (2009/884/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Evropskega parlamenta in Sveta 2002/21/ES z dne 7. marca 2002 o skupnem regulativnem okviru za elektronska komunikacijska omrežja in storitve (okvirna direktiva) (1) in zlasti člena 10(4) Direktive,
   ob upoštevanju naslednjega:
   
               (1)
            
            
               Odločba Komisije 2007/116/ES (2) je rezervirala nacionalno območje oštevilčenja, ki se začenja z „116“, za usklajene številke za usklajene storitve z družbeno vrednostjo. Priloga k navedeni odločbi vsebuje seznam posebnih številk v tem območju oštevilčenja in storitev, za katere je rezervirana vsaka številka. Ta seznam je mogoče prilagoditi v skladu s postopkom iz člena 22(3) Direktive 2002/21/ES.
            
         
               (2)
            
            
               Ugotovljeni sta bili še dve storitvi z družbeno vrednostjo, ki bi bili primerni za pridobitev usklajene številke, in sicer telefon za pomoč žrtvam kaznivih dejanj in zdravstvena klicna služba za primere, ki niso smrtno nevarni. Zato je treba Odločbo 2007/116/ES posodobiti in uvesti dodatne rezervirane številke. Številka za zdravstveno klicno službo za primere, ki niso smrtno nevarni, naj ne bi nadomestila številko 112 ali nacionalno številko za klic v sili, ko je ogroženo življenje.
            
         
               (3)
            
            
               Odločbo 2007/116/ES je zato treba ustrezno spremeniti.
            
         
               (4)
            
            
               Ukrepi, predvideni v tej odločbi, so v skladu z mnenjem Odbora za komunikacije –
            
         SPREJELA NASLEDNJO ODLOČBO:
   Člen 1
   Priloga k Odločbi 2007/116/ES se nadomesti s Prilogo k tej odločbi.
   Člen 2
   Države članice storijo vse potrebno, da lahko pristojni nacionalni regulativni organi od 15. aprila 2010 dodelijo navedene številke, ki so s to odločbo dodane na seznam.
   Člen 3
   Ta odločba je naslovljena na države članice.
   
      V Bruslju, 30. novembra 2009
      
         
            Za Komisijo
         
         Viviane REDING
         
         
            Članica Komisije
         
      
   
   
      (1)  UL L 108, 24.4.2002, str. 33.
   
      (2)  UL L 49, 17.2.2007, str. 30.
   
      PRILOGA
      
         Seznam številk, ki so rezervirane za usklajene storitve z družbeno vrednostjo
      
      
                  Številka
               
               
                  Storitev, za katero je številka rezervirana
               
               
                  Posebni pogoji glede pravice do uporabe številke
               
            
                  116 000
               
               
                  
                     Ime storitve:
                  
                  Dežurni telefon za pogrešane otroke
                  
                     Opis:
                  
                  Storitev (a) sprejema klice s prijavami o pogrešanih otrocih in jih posreduje policiji; (b) osebam, odgovornim za pogrešane otroke, svetuje in jih podpira; (c) podpira preiskavo.
               
               
                  Storitev je nenehno na voljo (tj. 24 ur na dan, sedem dni na teden in po vsej državi).
               
            
                  116 006
               
               
                  
                     Ime storitve:
                  
                  Telefon za pomoč žrtvam kaznivih dejanj
                  
                     Opis:
                  
                  Storitev je namenjena čustveni podpori žrtvam kaznivih dejanj, obveščanju žrtev o njihovih pravicah in načinih uveljavljanja teh pravic ter usmerjanju na pristojne organizacije. Njen namen je obveščati zlasti o (a) lokalni policijski postaji in kazenskopravnih postopkih ter (b) vprašanjih morebitnih odškodnin in zavarovanja. Njen namen je tudi podpora pri iskanju drugih virov pomoči za žrtve kaznivih dejanj.
               
               
                  Kadar storitev ni nenehno na voljo (tj. 24 ur na dan, sedem dni na teden in po vsej državi), mora ponudnik storitve zagotoviti, da je informacija o dostopnosti javno na voljo in lahko dosegljiva, tedaj, ko storitev ni na voljo, pa osebe, ki pokličejo, obvesti, kdaj bo storitev spet na voljo.
               
            
                  116 111
               
               
                  
                     Ime storitve:
                  
                  Telefon za otroke v stiski
                  
                     Opis:
                  
                  Storitev pomaga otrokom, ki potrebujejo čustveno podporo in zaščito, ter jih poveže s službami in seznani z viri; otrokom daje možnost, da izrazijo svoje skrbi, spregovorijo o problemih, ki jih neposredno prizadevajo, in da v stiski najdejo sogovornika.
               
               
                  Kadar storitev ni nenehno na voljo (tj. 24 ur na dan, sedem dni na teden in po vsej državi), mora ponudnik storitve zagotoviti, da je informacija o dostopnosti javno na voljo in lahko dosegljiva, tedaj, ko storitev ni na voljo, pa osebe, ki pokličejo, obvesti, kdaj bo storitev spet na voljo.
               
            
                  116 117
               
               
                  
                     Ime storitve:
                  
                  Zdravstvena klicna služba za primere, ki niso smrtno nevarni
                  
                     Opis:
                  
                  Služba usmerja kličoče na ustrezno zdravstveno pomoč v nujnih, vendar ne smrtno nevarnih primerih, in sicer zlasti, toda ne izključno zunaj uradnih ur, ob koncih tedna in ob javnih praznikih. Kličočega poveže z izurjenim podpornim telefonistom ali neposredno z ustrezno usposobljenim zdravnikom ali klinikom.
               
               
                  Kadar storitev ni nenehno na voljo (tj. 24 ur na dan, sedem dni na teden in po vsej državi), mora ponudnik storitve zagotoviti, da je informacija o dostopnosti javno na voljo in lahko dosegljiva, tedaj, ko storitev ni na voljo, pa osebe, ki pokličejo, obvesti, kdaj bo storitev spet na voljo.
               
            
                  116 123
               
               
                  
                     Ime storitve:
                  
                  Telefon za pomoč v duševni stiski
                  
                     Opis:
                  
                  Storitev omogoči osebam, ki pokličejo, pristen pogovor s sogovornikom, ki jim bo prisluhnil brez vnaprejšnjega presojanja. Pomoč v duševni stiski ponuja osebam, ki trpijo zaradi osamljenosti, preživljajo osebno krizo ali razmišljajo o samomoru.
               
               
                  Kadar storitev ni nenehno na voljo (tj. 24 ur na dan, sedem dni na teden in po vsej državi), mora ponudnik storitve zagotoviti, da je informacija o dostopnosti javno na voljo in lahko dosegljiva, tedaj, ko storitev ni na voljo, pa osebe, ki pokličejo, obvesti, kdaj bo storitev spet na voljo.